钦定古今图书集成/方舆汇编/职方典/第1162卷 > 《天马岩》沈晖
## 钦定古今图书集成/方舆汇编/职方典/第1162卷 > 《天马岩》沈晖

房星堕地化为石，峭壁苍岩三万尺。长风吹散楚天
云，突兀秋空耸晴碧。神骏何年此地游？至今隐字石
间留。仙骈一去无消息，山下苍江空自流。吾闻行地
须良马，古来不惜千金价。吁嗟骐骥世不常，愁见驽
骀满中野。安得神龙下紫虚，风雷白昼腾天衢。出为
大将平狂寇，入为君王驾辂车。